Спектаклыр гунэс ящохъу
«Занавес» студент театрым гъатхэпэм и 27-м КъБКъУ-м щигъэлъэгъуащ Красногоров Валентин и «Театральная комедия» пьесэм къытращIыкIа спектаклыр.
ЕджапIэ нэхъыщхьэм и студентхэмрэ егъэджакIуэхэмрэ къадэкIуэу, щIалэгъуалэм я зэфIэкIым еплъыну зыкърагъэхьэлIащ КъБКъУ-м хамэ къэрал зэпыщIэныгъэхэмрэ стратегие зыужьыныгъэмкIэ, гъэсэныгъэ IуэхухэмкIэ и проректорхэу Къущхьэ Хъу-
сенрэ Къумыкъу Iэуесрэ.
Театрым и художественнэ унафэщI икIи и режиссёр нэхъыщхьэ Дохъушокъуэ Мадинэ жиIащ Театрым и дунейпсо махуэм ирихьэлIэу спектаклыр зэрагъэлъагъуэр икIи я лэжьыгъэр ягу дыхьэну зэрыщыгугъыр.
Студентхэм ягъэува спектаклыр куэдым гунэс ящыхъуащ. КърихьэлIахэм гу лъатащ актёр ныбжьыщIэхэр я ролхэм зэрегугъуам.
«Театральная комедия» спектаклыр щагъэувым ирагъэблэгъащ Москва щыщ хьэщIэ, РАТИ-ГИТИС-м сценэ пластикэмкIэ и кафедрэм и профессор Закиров Айдар.
Дол Иннэ,
КъБКъУ-м и пресс-IуэхущIапIэм и лэжьакIуэ.
